EkBass/fiwiki-20250220-pages-articles huggingface dataset:
Alena Vrzáňová

Alena Vrzáňová (16. toukokuuta 1931 Praha – 30. heinäkuuta 2015) oli kilpaurallaan Tšekkoslovakiaa edustanut tšekkiläinen taitoluistelija. Vrzáňová aloitti urheiluharrastuksensa kolmevuotiaana saatuaan vanhemmiltaan sukset. Hänestä tuli yksi Arnold Gerschwilerin tunnetuimmista valmennettavista. Hän sijoittui Sankt Moritzin talviolympialaisissa 1948 viidenneksi ja voitti maailmanmestaruuden Pariisissa 1949 ja Lontoossa 1950. Vuonna 1950 hän voitti Euroopan-mestaruuden.Olympics at Sports-Reference.com == Lähteet == * Ája Vrzáňová Bio, Stats and Results Olympics at Sports-Reference.com === Viitteet === Luokka:Tšekkoslovakialaiset taitoluistelijat Luokka:Vuonna 1931 syntyneet Luokka:Vuonna 2015 kuolleet
Hajautettu energiantuotanto

Hajautettu energiantuotanto tarkoittaa tuotantomallia, jossa suhteellisen pienikokoiset sähkön-, lämmön- ja kylmäntuotannon laitokset ovat hajautuneena ympäri siirtoverkkoa.http://akseli.tekes.fi/opencms/opencms/OhjelmaPortaali/ohjelmat/DENSY/fi/etusivu.html Paul Roberts, The end of Oil – On the Edge of a Perilous New World, Houghton Mifflin Company, New York 2004 (suomeksi: Kun öljy loppuu, Edita 2006 s.213 Hajautetun energiantuotannon lisääntyminen muuttaa merkittävästi erityisesti sähköverkon toimintaa. Lämmön ja kylmäntuotannossa tuotantorakenne on ollutkin aina suurelta osin hajautettu. Hajautetun energiantuotannon haasteet ovat ennen kaikkea energian laadun ja määrän hallinnassa. Hajautetussa toimintamallissa energiayhtiöiden on keskenään sovittava käytännöistä, joilla kuluttajille varmistetaan energiansaanti. Asiaan vaikuttavat myös lakimuutokset: esimerkiksi Englannissa on suunnitteilla laki, joka velvoittaa energiayhtiön maksamaan korvauksia jo kolmen minuutin katkon jälkeen.http://akseli.tekes.fi/opencms/opencms/OhjelmaPortaali/ohjelmat/DENSY/fi/system/uutinen.html?id=3353&nav;=Uutisia == Sähköverkko == Sähköverkkojen alusta asti teollisuusmaiden sähköverkko on tuotantomalliltaan ollut keskitetty ja usein valtakunnan laajuinen, eli lukumääräisesti verrattain vähäiset suuret voimalaitokset tuottavat valtaosan sähköstä maantieteellisesti laajaan sähköverkkoon. Sähkönkuluttujat ovat hajautuneena ympäri verkkoa ja ovat ainoastaan kuluttajia. 2000-luvulla, erityisesti niin kutsutun uusiutuvan energiantuotannon yleistyessä, myös tarve hajautetulle energiantuotannolle kasvaa. Uusiutuvan energian muodot ovat usein luonteeltaan hajautettuja ja väistämättä suuresti aikariippuvaisia. Kun ennen sähköverkko on nähty suurten voimalaitosten "yksisuuntaisena" jakeluverkkona, hajautettu energiantuotanto muuttaa sen luonnetta "monisuuntaiseksi" siirtoverkoksi. Seurauksena suuri määrä toimijoita sekä tuottaa että kuluttaa sähköä verkosta. Ongelmaksi nousee lukuisien eri toimijoiden yhteensovittaminen siten, että verkon tasapaino säilyy. == Hankkeita == European Distributed EnErgy Partnership EU-DEEP initiative –projektissa kahdeksan suurta eurooppalaista energiayhtiötä tekee yhteistyötä hajautetun energiatuotannon esteiden poistamiseksi vuosina 2004-2009. Energiayhtiöt ovat Gaz de France (Ranska), Tractebel (Belgia), Iberdrola (Espanja), RWE Energy (Saksa), Lodz Rgn Power (Puola), Electricity Authority of Cyprus, EPA Attiki (Kreikka) ja Latvenergo (Latvia). Siihen osallistuu myös useita valmistajia ja tutkimuslaitoksia. Suomesta projektiin osallistuu VTT. Projektin mukaan hajautettu energiantuotanto parantaa tehokkuutta, takaa puhtaiden energialähteiden turvallisuutta, toteuttaa kestävän kehityksen mukaista energialähteiden kehitystä, kuten uusiutuva energia ja polttokennot. Projektin tarkoitus on ehkäistä näiden tekniikoiden käyttöönoton, jakelun ja siirron esteitä ja koota hajautettu tuotanto suuriksi yksiköiksi.Eu-Deep_Brochure 23.4.2004 ==Lähteet== Luokka:Energiantuotanto
Barbara Ann Scott

Barbara Ann Scott O.C. (9. toukokuuta 1928 Ottawa – 30. syyskuuta 2012) oli kanadalainen taitoluistelija. Hän voitti maansa parhaan urheilijan Lou Marsh -palkinnon vuosina 1945, 1947 ja 1948. Scottin uran huippuvuosi oli 1948, jolloin hän 19-vuotiaana voitti olympiakultaa, maailmanmestaruuden ja Euroopan mestaruuden (EM-kisat olivat tuolloin avoimia myös Euroopan ulkopuolisille luistelijoille). St. Moritzin olympialaisissa naiset joutuivat luistelemaan vapaaohjelmansa kahden jääkiekko-ottelun pahasti kuluttamalla jäällä. Juuri ennen suoritustaan Scott sai aiemmin luistelleelta Yhdysvaltain Eileen Seighiltä tarkat ohjeet, missä kohtaa kenttää jää oli parhaimmillaan ja missä huonoimmillaan. Seitsemän tuomaria yhdeksästä sijoitti Scottin ensimmäiseksi, ja hän voitti kultaa. Vain Itävallan ja Britannian tuomarit sijoittivat kumpikin oman maansa luistelijan ensimmäiseksi. Scott nimitettiin vuonna 1991 Order of Canada upseeriksi ja vuonna 1998 Canada's Walk of Fameen. == Voittoja == * Taitoluistelun Kanadan-mestaruuskilpailut: kultaa (1944, 1945, 1946, 1948) * Taitoluistelun Pohjois-Amerikan-mestaruuskilpailut: kultaa (1945, 1947) * Taitoluistelun Euroopan-mestaruuskilpailut: kultaa (1947, 1948) * Taitoluistelun maailmanmestaruuskilpailut: kultaa (1947, 1948) * Talviolympialaiset: kultaa (St. Moritz 1948) == Lähteet == * === Viitteet === Luokka:Kanadalaiset taitoluistelijat Luokka:Kanadalaiset olympiavoittajat Luokka:Officer of the Order of Canada Luokka:Vuonna 1928 syntyneet Luokka:Vuonna 2012 kuolleet
Matthew Moore

Matthew Moore (8. tammikuuta 1888 - 21\. tammikuuta 1960) oli näyttelijä, joka oli syntynyt Fordstown Crossroadsissa, County Meathissa, Irlannissa. Hän ja hänen veljensä Tom ja Owen muuttivat siirtolaisina Yhdysvaltoihin ja siellä Hollywoodiin, Kaliforniaan, missä he loivat menestyksekkään uran elokuvatähtinä. Hänen veljiensä tehtyä itsestään suuria nimiä elokuvateollisuudessa Matt Moore teki ensimmäisen elokuvansa vuonna 1913 ja jatkoi näyttelemistä säännöllisesti kuolemaansa saakka. Hän oli ideoillaan kehittämässä useita elokuvia niiden luontiprosessin aikana. Elokuva White Tiger oli saanut inspiraationlähteensä Afrikkaan suuntautuneelta metsästysmatkalta, jonka aikana Moore paini valkoisen tiikerin kanssa. Mooren onnistui, vaikka saikin tapauksessa lieviä vammoja, tallentaa tapahtuma filmille. Elokuvassa käytetty samanlainen kohtaus oli siis alkuperäinen, vaikka sitä olikin hieman muunneltu tätä tarkoitusta varten. Moorella on tähti Hollywood Walk of Famessa osoitteessa 6301 Hollywood Blvd. Moore oli myös hyvin kiintynyt kahteen kissaansa, jotka esiintyivät useissa hänen elokuvissaan. Molemmilla on oma tähtensä Hollywood Walk of Famen eläinten osastolla. == Valikoitu filmografia == Vuosi Alkuperäinen nimi Suomenkielinen nimi Huomioita 1916 The Pride Of The Clan 1916 20,000 Leagues Under the Sea 1919 The Dark Star 1923 White Tiger 1925 The Unholy Three Kolme paholaista päätähtenä Lon Chaney, Sr. 1926 Coquette Keimailija Mary Pickford, hänen entinen kälynsä oli tämän elokuvan päätähtenä 1927 The Honorable Mr. Buggs 1931 The Front Page Etusivu uusiksi 1932 Rain Sadeaika 1932 Little Orphan Annie 1933 Deluge Maailman perikato 1939 Range War 1940 Santa Fe Marshal 1944 Wilson 1949 Neptune's Daughter Ahdin tytär 1949 That Forsyte Woman Forsytein taru 1950 The Big Hangover Kaikkien aikojen kohmelo 1950 Malaya Malaya 1951 The Great Caruso Kuolematon Caruso 1951 Three Guys Named Mike Lennä kanssani 1952 Plymouth Adventure Kohti seikkailua 1953 Latin Lovers Brasilian öitä 1954 Executive Suite Arpa on heitetty 1954 Seven Brides for Seven Brothers 7 veljeksen morsiamet 1954 The Last Time I Saw Paris Muistojen Pariisi 1955 The King's Thief Kuninkaan varas 1957 An Affair to Remember Unohtumaton rakkaus 1957 I Bury the Living == Aiheesta muualla == * Luokka:Yhdysvaltalaiset näyttelijät Luokka:Irlantilaiset näyttelijät Luokka:Hollywood Walk of Fame Luokka:Vuonna 1888 syntyneet Luokka:Vuonna 1960 kuolleet
Hayes Alan Jenkins

Hayes Alan Jenkins (s. 23. maaliskuuta 1933) on yhdysvaltalainen taitoluistelija. Hän voitti neljä peräkkäistä maailmanmestaruutta vuosina 1953–1956. Vuoden 1956 talviolympialaisissa Cortina d'Ampezzossa hän voitti kultaaWallechinsky 2001, s. 41. Samassa kilpailussa pronssia saavutti hänen nuorempi veljensä David JenkinsWallechinsky 2001, s. 41–42. Vuoden 1952 talviolympialaisissa Oslossa Hayes Alan Jenkins sijoittui neljänneksi. == Lähteet == * * === Viitteet === Luokka:Yhdysvaltalaiset taitoluistelijat Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Elävät henkilöt
Veijo Rönkkönen

thumb|Taiteilijan puutarha patsaspuistossa. Veijo Rönkkönen (25. helmikuuta 1944 Parikkala – 23. maaliskuuta 2010 Parikkala) oli suomalainen kansantaiteilija, ITE-taiteilija, joka sai Suomi-palkinnon vuonna 2007. Hän perusti veistoksilleen puutarhaansa puiston, josta kehittyi nähtävyys Parikkalan patsaspuisto. Hänen kuolemansa jälkeen puiston on ottanut vastuulleen hoitokunta, ja se on saanut eri tahoilta ulkopuolista rahoitusta. ==Henkilöhistoria== Rönkkönen syntyi Parikkalan Koitsanlahdella vajaan kilometrin päässä nykyisestä valtakunnan rajasta, nelilapsisen perheen nuorimpana. Sisarusten muutettua kotoa hän jäi asumaan vanhempiensa luokse. Kuusitoistavuotiaana Veijo Rönkkönen meni töihin Simpeleen paperitehtaan kartonkikoneen prässipojaksi. Ensimmäisestä tilistä hän osti kymmenen omenapuun taimea ja perusti kotipihalleen puutarhan, josta tuli myöhemmin merkittävä osa hänen luomaansa taideympäristöä. Rönkkönen kuntoili ahkerasti, pyöräilyn ja lentopalloilun voitti taiteilijan mielilajina viimeisinä vuosina uinti. Rönkkönen menehtyi sairauskohtaukseen 66-vuotiaana kotonaan Parikkalassa. == Taide == Rönkkösen suosima taiteenlaji oli maalatut betoniveistokset ja yleisin aihe voimistelevat ihmishahmot. Betoniin on joissain patsaissa yhdistetty esineitä koristeeksi, esimerkiksi ihmishahmoilla voi olla suussaan tekohampaat ja lasipaloista tai maalatuista kivistä on sommiteltu tukkaa tai koruja. Tietämän mukaan ensimmäiset Rönkkösen käyttämät tekohampaat lahjoitti hänen sisarensa. Rönkkönen muotoili myös puistoaan esimerkiksi perustamalla betonilaatoista polkuja ja maalaamalla talonsa seinät eri värein. ==Palkinnot== Opetusministeriö myönsi Veijo Rönkköselle Suomi- palkinnon syksyllä 2007. Mietittyään asiaa hetken taiteilija päätti olla menemättä noutamaan palkintoa henkilökohtaisesti. Sen vastaanotti hänen puolestaan valokuvaaja Veli Granö. Patsaspuisto oli vuoden 2008 kotimainen matkailukohde (Matkailutoimittajien Kilta). == Lähteet == *Granö, Veli 2007. Veijo Rönkkösen todellinen elämä. The real life of Veijo Rönkkönen. Maahenki, Helsinki. 167 s. ISBN 978-952-5652-11-6 *Kivirinta, Marja-Terttu 2007. Rönkkönen toivottaa muille hyvyyttä ja iloa, Helsingin Sanomat, 22.12.2007, s. C1 ===Viitteet=== ==Aiheesta muualla== * Pajari-Kosonen, Leena 2008. Veijo Rönkkönen – alansa huippu. Parikkalan-Rautjärven Sanomien kesälehti Kesäsanomat. Kesäkuu 2008, s. 3. * Gräno, Veli 2010. Taiteilija Veijo Rönkkönen (muistokirjoitus). Helsingin Sanomat, 30.4.2010, s. C6. Artikkelin verkkoversio *Mestari on poissa – veistospuisto jäi, Umami 18.7.2010 *Granö, Veli: Joys and Tribulations Immortalised in Concrete * *Parikkalan Patsaspuisto -verkkosivut Luokka:Suomalaiset kuvanveistäjät Luokka:Suomalaiset kansantaiteilijat Luokka:Vuonna 1944 syntyneet Luokka:Vuonna 2010 kuolleet
Armen Tahtadžjan

Armen Leonovitš Tahtadžjan (, ; 10. kesäkuuta (J: 28. toukokuuta) 1910 Şuşa, Jelizavetpolin kuvernementti (Vuoristo-Karabah), Venäjän keisarikunta – 13. marraskuuta 2009 Pietari) oli neuvosto-armenialainen kasvitieteilijä. Hän tuli kansainvälisesti kuuluisaksi ”Tahtadžjanin järjestelmänä” tunnetulla siemenkasvien luokittelujärjestelmällään. Tahtadžjan myös kehitti laajalti käytössä olevan kasvimaantieteellisten alueiden jaottelun. Tahtadžjan valmistui vuonna 1932 Tbilisin Yleisliittolaisesta subtrooppisten viljelykasvien instituutista ja työskenteli sen jälkeen Suhumissa kasvintuotantoinstituutissa. Vuodesta 1938 hän työskenteli Jerevanin valtionyliopistossa, vuodesta 1944 sen professorina ja samalla Armanian tiedeakatemian kasvitieteen instituutin johtajana. Hän ei hyväksynyt lysenkolaisuutta ja menetti siksi tehtävänsä. Vuosina 1949–1961 hän oli Leningradin yliopiston professori ja vuodesta 1954 myös johti laitosta Neuvostoliiton tiedeakatemian kasvitieteen instituutissa. Vuosina 1976–1987 hän toimi tämän kuuluisan Komarov-instituutin johtajana. Tahtadžjan oli NKP:n jäsen vuodesta 1946. Hänet nimitettiin Neuvostoliiton tiedeakatemian kirjeenvaihtajajäseneksi 1966 ja akateemikoksi (varsinaiseksi jäseneksi) 1972. Hän oli Neuvostoliiton kasvitieteen seuran (1973), IUBS:n kasvitieteen osaston (1975) ja Kansainvälisen kasvitieteen yhdistyksen (1975) puheenjohtaja. Kunnianosoituksena hänet kutsuttiin useiden ulkomaisten tiedeakatemioiden jäseneksi, mm. Yhdysvaltain kansallisen tiedeakatemian (1971) ja Suomalaisen tiedeakatemian (1971). Hänelle myönnettiin Leninin kunniamerkki ja sosialistisen työn sankarin arvonimi (1990). Tahtadžjanista käytetty auktorilyhenne on Takht.. == Teoksia == * Morfologitšeskaja evoljutsija pokrytosemennyh, 1948 * Voprosy evoljutsionnoi morfologii rastenii, 1954 * Proishoždenije pokrytosemennyh rastenii, 1954 * K voprosy proishoždenii umerennoi flori Jevrazii, 1957 * Die Evolution der Angiospermen, 1959 * Osnovy evoljutsionnoi morfologii pokrytosemennyh, 1964 * Osnovnyje fitohorii pozdnego mela i paleotsena na territorii SSSR i sopredelnyh stran, 1966 * Sistema i filogenija tsvetkoryh rasteni Nauka, Moskova, 1967 * Flowering plants: origin and dispersal, 1969 **Proishoždenije i rasselenije tsvetkovyh rasteni, 1970 ** Evolution und Ausbreitung der Blütenpflanzen, 1973 * Floristitšeskije oblasti Zemli, 1978 ** A.L. Takhtajan, T.J. Crovello & A. Cronquist: The floristic regions of the world. University of California Press, 1978 * A.L. Takhtajan: Evolutionary trends in flowering plants. Columbia University Press, New York 1991 * A.L. Takhtajan: Diversity and Classification of Flowering Plants. Columbia University Press, New York 1997 * A.L. Takhtajan. Flowering Plants. Springer Verlag, 2009. == Lähteet == * Тахтаджян Армен Леонович, Герой Соц. Труда Geroi strany. warheroes.ru Luokka:Venäläiset kasvitieteilijät Luokka:Vuonna 1910 syntyneet Luokka:Vuonna 2009 kuolleet
Koge-Donbo

Koge-Donbo* (, ennen , oik. Kokoro Koharuno , s. 27. helmikuuta 1976https://myanimelist.net/people/1898/Koge- Donbohttps://www.animenewsnetwork.com/encyclopedia/people.php?id=134764) on japanilainen mangaka. Hän on tullut tunnetuksi muun muassa shōnen-sarjallaan Pita-Ten. == Lähteet == == Aiheesta muualla == * Luokka:Japanilaiset sarjakuvantekijät Luokka:Vuonna 1976 syntyneet Luokka:Elävät henkilöt
Seiji Mizushima

Seiji Mizushima (; s. 28. tammikuuta 1966) on japanilainen televisio- ja elokuvaohjaaja. Hän on ohjannut Fullmetal Alchemistista tehdyn animen, kuten myös elokuvan Fullmetal Alchemist the Movie: Conqueror of Shamballa (2005). == Aiheesta muualla == * Luokka:Japanilaiset elokuvaohjaajat Luokka:Animeohjaajat Luokka:Vuonna 1966 syntyneet Luokka:Elävät henkilöt
Masashi Kishimoto

Masashi Kishimoto (; s. 8. marraskuuta 1974https://myanimelist.net/people/1879/Masashi_Kishimoto) on japanilainen mangaka, jonka ensimmäinen manga oli Karakuri. Hänet tunnetaan parhaiten sarjasta Naruto, jolla hän voitti "vuoden tulokas" -palkinnon. Kishimoto on saanut voimakkaita vaikutteita Akira Toriyaman tyylistä. Kishimoto on 666 Satan -sarjasta tunnetuksi tulleen Seishi Kishimoton kaksosveli. == Lähteet == == Aiheesta muualla == * * Luokka:Japanilaiset sarjakuvantekijät Luokka:Vuonna 1974 syntyneet Luokka:Elävät henkilöt
Seishi Kishimoto

Seishi Kishimoto (; s. 8. marraskuuta 1974https://myanimelist.net/people/1897/Seishi_Kishimoto) on japanilainen mangaka. Seishi Kishimoto tunnetaan parhaiten 666 Satanista. Hän on Naruto- sarjan luoneen Masashi Kishimoton kaksosveli. == Lähteet == == Aiheesta muualla == * Luokka:Japanilaiset sarjakuvantekijät Luokka:Vuonna 1974 syntyneet Luokka:Elävät henkilöt
Ivars Godmanis

Ivars Godmanis [ˈivars ˈguɐdmanis] (s. 27. marraskuuta 1951) on latvialainen poliitikko ja maan pääministeri joulukuusta 2007 helmikuuhun 2009. Godmanis on toiminut pääministerinä myös aiemmin, vuosina 1990–1993. Tuolloin hän edusti Latvian kansanrintama -puoluetta. Vuonna 1998 Godmanis nousi saeimaan Latvian tie -puolueen edustajana ja toimi vuosina 1998–1999 Latvian valtiovarainministerinä. Myöhemmin hänestä tuli puolueen puheenjohtaja. Marraskuussa 2006 Godmanisista tuli Aigars Kalvītisin hallituksen sisäministeri. Kalvītisin siirryttyä syrjään pääministerin virasta joulukuussa 2007 presidentti Valdis Zatlers nimitti Godmanisin 14. joulukuuta 2007 uuden hallituksen muodostajaksi.Zatlers nākamās valdības veidošanu uztic Godmanim, TVNET.lv, 21. joulukuuta 2007.Godmanis nominated for prime minister, The Baltic Times, 21. joulukuuta 2007. Latvian parlamentti hyväksyi hänen muodostamansa keskustaoikeistolaisen hallituksen 20. joulukuuta äänin 54–43.Latvian hallitus sai parlamentin hyväksynnän, YLE, 21. joulukuuta 2007. Kansainvälinen talouskriisi iski raskaasti maahan, jonka BKT supistui vuoden 2008 viimeisellä neljänneksellä 10,5 % edellisvuoteen verrattuna. Joulukuussa hallitus joutui pyytämään 7,5 miljardia lainaa IMF:ltä, Maailmanpankilta ja EU:lta. Osana lainaa hallitus joutui sitoutumaan menoleikkauksiin ja verojenkorotuksiin. 13\. tammikuuta 2009 pääkaupungissa järjestetyssä mielenosoituksessa pidätettiin yli sata.Latvian PM quits as crisis bites left|thumb|Ivars Godmanis (äärimmäisenä vasemmalla) kokouksessa Latvian hallituksen ja edustajien USA Godmanis jätti eronpyyntönsä helmikuussa 2009 presidentti Zatlersille, joka hyväksyi sen 20. helmikuuta. Godmanis ilmoitti, ettei pysty jatkamaan enää pääministerinä, kun kaksi suurinta hallituspuoluetta olivat lopettaneet hänen tukemisensa.Latvian hallitus erosi, HS, 20. helmikuuta 2009. Godmanis toimi Euroopan parlamentin jäsenenä Euroopan liberaalidemokraattien liiton ryhmässä vaalikaudella 2009–2014. == Lähteet == == Aiheesta muualla == * Luokka:Latvian pääministerit Luokka:Latvialaiset europarlamentaarikot Luokka:Vuonna 1951 syntyneet Luokka:Elävät henkilöt
Göran Wahlenberg

Göran Wahlenberg (1. lokakuuta 1780 Skarphyttan, Värmlanti, Ruotsi – 22. maaliskuuta 1851 Upsala, Ruotsi) oli ruotsalainen kasvitieteilijä ja maantieteilijä. Hän opiskeli Uppsalan yliopistossa, sai vuonna 1806 lääketieteen tohtorin arvon ja toimi myöhemmin kasvi- ja lääketieteen professorina. Wahlenberg oli merkittävä vaikuttaja varsinkin kasvimaantieteen alalla. Hänen julkaisujensa joukkoon lukeutuu Flora lapponica (1812) ja muita Pohjois-Ruotsin kasvimaailmaa käsitteleviä teoksia. Sulokellojen (Wahlenbergia) suku on nimetty Göran Wahlenbergin mukaan. Wahlenbergin nimeämien kasvien tieteellisen nimen perässä käytetään auktorilyhennettä Wahlenb.. == Lähteet == == Aiheesta muualla == * Luokka:Ruotsalaiset kasvitieteilijät Luokka:Vuonna 1780 syntyneet Luokka:Vuonna 1851 kuolleet
A1 Grand Prix

A1 Grand Prix eli A1GP oli formulasarja, jossa 22 valtiolla oli edustustiimi keräämässä pisteitä maansa autokunnalle. Ajajat kilpailivat tasavahvoilla autoilla ilman rahallista tai teknologista etua toisiinsa nähden. Sarjaa ajettiin vuosina 2005–09. Yksi kausi ajettiin erikoisesti kahtena eri vuotena: kausi alkoi syksyllä ja päättyi seuraavan vuoden keväällä. Suomea haviteltiin mukaan sarjaan vuodeksi 2009 ja samalla Mika Salo aloitti nuorten kuljettajien kehitysohjelman. Kisoja Suomessa näyttivät Eurosport ja Urheilukanava, kisoja selostivat Erkki Vanhanen ja Antti Mäkinen. Sarjaa oli tarkoitus jatkaa myös kaudella 2009-10, mutta ensimmäinen kilpailu peruttiin viisi päivää ennen harjoitusten alkamista. Myöhemmin myös esimerkiksi Kiinan ja Malesian osakilpailut peruttiin sekä Hollannin osakilpailu siirrettiin osaksi Superleague Formula -sarjaa. Kisojen peruuttaminen teki sarjan aloittamisen mahdottomaksi. == Kaudet == Kausi Kori Moottori Renkaat Kilpailut Tallit Kuljettajat Mestari 2. 3. 2005–06 Lola Zytek Cooper Avon 11 25 58 Ranska (Alexandre Prémat/Nicolas Lapierre) (172 p.) Sveitsi (Neel Jani/Giorgio Mondini) (121 p.) Iso-Britannia (Robbie Kerr/Darren Manning) (97 p.) 2006–07 Lola Zytek Cooper Avon 11 24 61 Saksa (Nico Hülkenberg/Christian Vietoris) (128 p.) Uusi-Seelanti (Matt Halliday/Jonny Reid) (93 p.) Iso-Britannia (Darren Manning/Robbie Kerr/Oliver Jarvis) (92 p.) 2007–08 Lola Zytek Cooper Avon 10 22 46 Sveitsi (Neel Jani) (168 p.) Uusi-Seelanti (Jonny Reid) (127 p.) Iso-Britannia (Oliver Jarvis/Robbie Kerr) (126 p.) 2008–09 Ferrari Ferrari Michelin 7 21 36 Irlanti (Adam Carroll) (112 p.) Sveitsi (Neel Jani) (95 p.) Portugali (Filipe Albuquerque) (92 p.) ==Lähteet== == Aiheesta muualla == *
Jeff Dunham

thumb|250px|Jeff Dunham suositun hahmonsa, Achmed the Dead Terroristin kanssa. Jeffrey "Jeff" Dunham (s. 18. huhtikuuta 1962 Dallas, Texas) on yhdysvaltalainen vatsastapuhuja ja stand up -koomikko, joka on esiintynyt myös lukuisissa tv-ohjelmissa, kuten Star Search, Late Show with David Letterman, Comedy Central Presents, The Tonight Show ja Sonny With a Chance. Dunhamia on kutsuttu Yhdysvaltojen suosikkikoomikoksi. Hänen dvd:tään oli myyty yli neljä miljoonaa vuoden 2010 kesäkuuhun mennessä ja hänen videoitaan on katsottu yli 360 000 000 kertaa YouTubessa. Yksi niistä, Achmed the Dead Terrorist, oli aikanaan, loppuvuodesta 2009 yhdeksänneksi katsotuin video YouTubessa ikinä. Spark of Insanity sai kaikista dvd:stä parhaimmat arvostelut Amazon.com- sivustolla vuonna 2008 ja A Very Special Christmas Special oli kaikkien aikojen katsotuin tv-lähetys Comedy Centralin historiassa, ja sitä myytiin nelinkertaista platinaa kahdessa viikossa. ==Nuoruus ja uran alkuvaiheet== Dunham syntyi vuonna 1962 Dallasissa, Texasissa ja kasvoi varakkaassa naapurustossa. Hän aloitti vatsastapuhumisen kahdeksanvuotiaana saatuaan vanhemmiltaan harjoitusnuken joululahjaksi ja lainattuaan seuraavana päivänä kirjastosta vatsastapuhumisoppaan. ==Hahmot== ===Walter=== Walter on eläkkeellä oleva pahantuulinen vanha mies, jonka käsivarret ovat aina ristittyinä tyytymättömyydestä. Hänellä on röyhkeä, negatiivinen ja usein sarkastinen näkökulma nykymaailmaan. Walter on ollut naimisissa muutaman vuosikymmenen ajan, tarkemmin sanoen neljäkymmentäseitsemän vuotta, ja hän kertoo elämänsä onnellisimman hetken olleen neljäkymmentäseitsemän vuotta sitten. ===Achmed the Dead Terrorist=== Achmed on nuori, kuollut itsemurhapommittaja, joka kuoli vastattuaan matkapuhelimeensa autoaan tankatessaan, mutta ei myönnä kuolemaansa. Hän puhuu satiirisesti Lähi-idän murteella englantia. Achmed on hyvin äkkipikainen ja uhkaa katsojia usein kuolemalla, mikäli hänelle nauretaan. Achmedin tunnetuin sanonta lieneekin "Silence! I kill you" ==Julkaissut teokset== * DVD: Jeff Dunham – Arguing with Myself (2005) * DVD: Jeff Dunham – Spark of Insanity (2007) * DVD/Blu-ray: Jeff Dunham's Very Special Christmas Special (2008) * DVD/Blu-ray: Jeff Dunham Controlled Chaos (2011) ==Lähteet== ==Aiheesta muualla== * Jeff Dunhamin virallinen sivusto * * Picture of Jeff Dunhams helicopter Luokka:Yhdysvaltalaiset vatsastapuhujat Luokka:Yhdysvaltalaiset koomikot Luokka:Vuonna 1962 syntyneet Luokka:Elävät henkilöt
Aaron Eckhart

Aaron Edward Eckhart (s. 12. maaliskuuta 1968 Kalifornia, Yhdysvallat) on yhdysvaltalainen näyttelijä. Eckhart syntyi Cupertinossa, Kaliforniassa, ja valmistui Brigham Youngin yliopistosta vuonna 1994. Hän kasvoi mormoniperheessä. Eckhart oli ohjaaja Neil LaButen opiskelutoveri ja onkin esiintynyt muun muassa tämän elokuvassa Miesten kesken (1997). Eckhart oli vuonna 2007 ehdolla Golden Globen saajaksi roolistaan elokuvassa Thank You for Smoking. Hän näytteli elokuvassa vuonna 2008 ilmestyneessä elokuvassa Yön ritari Harvey Dentiä eli Kaksinaamaa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1997 Miesten kesken In the Company of Men Chad 1998 Ystäviä ja naapureita Your Friends & Neighbours Barry 1998 Tuomion torstai Thursday Nick 1999 Molly Molly Buck McKay 1999 Minä päivänä tahansa Any Given Sunday Nick Crozier 2000 Erin Brockovich Erin Brockovich George 2000 Nurse Betty Nurse Betty Del Sizemore 2001 Kunniasanalla The Pledge Stan Krolak 2002 Possession Possession Roland Michell 2003 Ytimessä The Core Josh Keyes 2003 Kadoksissa The Missing Brake Baldwin 2003 Paycheck Paycheck Rethrick 2004 Suspect Zero Suspect Zero Thomas Mackelway 2005 Hääyö Conversations with Other Women Mies 2005 Neverwas – Satumaa Neverwas Zach Riley 2005 Thank You for Smoking Thank You for Smoking Nick Naylor 2006 Musta Dahlia Black Dahlia Lee Blanchard 2007 Rakkauden resepti No Reservations Nick 2007 Nothing Is Private Nothing Is Private Travis Vuoso 2007 Bill Bill Bill 2008 Yön ritari The Dark Knight Harvey Dent 2009 Love Happens Love Happens Burke 2010 Rabbit Hole – takaisin elämään Rabbit Hole Howie 2011 World Invasion: Battle Los Angeles Battle Los Angeles Michael Nantz 2011 Rommipäiväkirja The Rum Diary Sanderson 2012 The Expatriate Erased Ben Logan 2013 Olympos on valloitettu Olympus Has Fallen Presidentti Benjamin Asher 2014 I, Frankenstein I, Frankenstein Adam Frankenstein 2015 My All American My All American Darrell Royal 2016 Sully – uroteko Hudson-joella Sully Jeff Skiles 2016 Bleed for This Bleed for This Kevin Rooney 2016 London Has Fallen London Has Fallen Benjamin Asher 2019 Midway Midway James H. Doolittle 2019 Line of Duty Line of Duty Frank Penny 2020 Wander Wander Arthur Bretnik 2023 Ambush Ambush Drummond 2023 Muzzle Muzzle Jake Rosser 2023 Rumble Through the Dark Rumble Through the Dark Jack Boucher 2024 The Bricklayer The Bricklayer Steve Vail 2024 Chief of Station Chief of Station Ben == Aiheesta muualla == * Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Neil LaBute

Neil LaBute (s. 19. maaliskuuta 1963 Detroit, Michigan, Yhdysvallat) on yhdysvaltalainen elokuvaohjaaja ja -käsikirjoittaja sekä näytelmäkirjailija. Hän syntyi Detroitissa, kasvoi Spokanessa ja opiskeli Brigham Young Universityssa, jossa hän tutustui Aaron Eckhartiin. LaBute on mormoni. Hänen elokuviensa joukkoon lukeutuvat Miesten kesken (1997) ja The Wicker Man (2006); lisäksi hänet tunnetaan muun muassa näytelmästä The Mercy Seat (2002). LaBute oli vuonna 2000 ehdolla Kultaisen palmun saajaksi Cannesin elokuvajuhlilla teoksestaan Nurse Betty (2000). Hän oli vuonna 2007 ehdolla "huonoimman käsikirjoituksen" Razzie-palkinnon saajaksi elokuvasta The Wicker Man (2006). Tampereen Teatteri teki vuonna 2002 pohjoismaisen kantaesityksen LaButen näytelmästä The Shape of Things – Häijy love story.The Shape of Things – Häijy love story, Ilona-esitystietokanta, Teatterin tiedotuskeskus, viitattu 16.12.2014. ==Lähteet== == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Vuonna 1963 syntyneet Luokka:Elävät henkilöt
Kansanpuolue (Latvia)

Kansanpuolue () oli latvialainen keskusta-oikeistolainen puolue, joka kuvasi itseään konservatiiviseksi. Puolueen perusti vuonna 1998 liikemies ja entinen pääministeri Andris Šķēle, joka toimi puolueen puheenjohtajana vuoteen 2002 asti. Tällöin Šķēle jätti politiikan, ja puolueen puheenjohtajaksi nousi Atis Slakteris. Lokakuun 2002 parlamenttivaaleissa puolue nousi parlamentin kolmanneksi suurimmaksi puolueeksi 16,7 % äänisaaliilla. Vuonna 2004 puolueen kansanedustaja Aigars Kalvītisista tuli Latvian pääministeri. Vaaleissa 7. lokakuuta 2006 puolue keräsi 19,49 % äänistä ja sai 23 saeiman 100 paikasta. Samalla siitä tuli Latvian suurin puolue, ja se säilytti myös asemansa johtavana hallituspuolueena. Kalvītis jatkoi myös vaalien jälkeen pääministerinä. Vuonna 2010 puolue järjesti yhteislistan LPP/LC:n kanssa, joka sai vain 8 paikkaa. Euroopan parlamentissa Latvian kansanpuolue edusti Euroopan kansanpuoluetta (EPP). 15\. Puoluekokous päätti lakkauttaa puolueen 9. heinäkuuta 2011, koska korruption vastainen virasto KNAB oli määrännyt sen maksamaan takaisin 1,03 miljoonaa latia vaalikampanjointiin käyttämiään valtion varoja.http://www.delfi.lv/news/national/politics/nolemj-likvidet- tautas-partiju.d?id=39484301 ==Lähteet== ==Aiheesta muualla== *Puolueen viralliset sivut Luokka:Euroopan kansanpuolue Luokka:Latvian puolueet
Bronwyn Thompson

Bronwyn Thompson (s. 29. tammikuuta 1978) on australialainen yleisurheilija, joka kilpaili pääasiassa pituushypyssä. Thompson voitti vuonna 2006 Kansainyhteisön kisojen kultaa. Saman vuoden IAAF:n yleisurheilufinaalissa hän oli toinen. Thompson on osallistunut maailmanlaajuisiin arvokilpailuihin kuusi kertaa ja selviytynyt kahdesti loppukilpailuun. Hän sijoittui Ateenassa olympialaisissa 2004 neljänneksi ja Pariisin MM-kilpailuissa 2003 seitsemänneksi. Thompson voitti Australian mestaruuden pituushypyssä vuosina 2002, 2003, 2006, 2007 ja 2008. Hän hyppäsi Oseanian ja Australian ennätyksen 700 cm Melbournessa 7. maaliskuuta 2002. Ennätyksen rikkoi Brooke Stratton maaliskuussa 2016. ==Saavutukset== *Kansainyhteisön kisojen mestaruus 2006 *Olympialaisten neljäs tila 2004 *IAAF:n yleisurheilufinaalin kakkostila 2006 ===Henkilökohtaiset ennätykset=== *100 metrin juoksu: 11,77 (2003) *Pituushyppy: 700 (2002) ==Lähteet== * ===Viitteet=== Luokka:Australialaiset pituushyppääjät Luokka:Vuonna 1978 syntyneet Luokka:Elävät henkilöt
Chiwetel Ejiofor

Chiwetel Ejiofor (s. 10. heinäkuuta 1977 Lontoo, Englanti, Yhdistynyt kuningaskunta) on brittiläinen elokuva-, televisio- ja teatterinäyttelijä. Hänet tunnetaan muun muassa Solomon Northupin roolistaan elokuvassa 12 Years a Slave, josta hänet palkittiin parhaan miespääosan BAFTAlla. Hän sai roolistaan myös muun muassa Oscar-, Golden Globe- ja SAG-ehdokkuudet. Hän on näytellyt myös muun muassa elokuvissa Dirty Pretty Things, Serenity ja Ihmisen pojat. Ejiofor on saanut viisi Golden Globe -ehdokkuutta. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1996 Deadly Voyage Deadly Voyage Ebow 1997 Amistad Amistad Ens. James Covey 1999 Greenwich Mean Time – elämä edessä G:MT – Greenwich Mean Time Rix 2002 Dirty Pretty Things Dirty Pretty Things Okwe 2003 Twelfth Night, or What You Will Twelfth Night, or What You Will Orsino 2003 Rakkautta vain Love Actually Peter 2004 She Hate Me She Hate Me Frank Wills 2004 Red Dust Red Dust Alex Mpondo 2004 Melinda ja Melinda Melinda ja Melinda Ellis 2005 Neljä veljeä Four Brothers Victor Sweet 2005 Serenity Serenity The Operative 2005 Slow Burn Slow Burn Ty Trippin 2005 Kinky Boots Kinky Boots Lola 2006 Inside Man Inside Man etsivä Bill Mitchell 2006 Ihmisen pojat Children of Men Luke 2006 Tsunamin jälkeen Tsunami: The Aftermath Ian Carter 2007 Talk to Me Talk to Me Dewey Hughes 2007 American Gangster American Gangster Huey Lucas 2008 Redbelt Redbelt Mike Terry 2009 Endgame Endgame Thabo Mbeki 2009 2012 2012 Adrian Helmsley 2010 Salt Salt Peabody 2010 Tonight at Noon Tonight at Noon Lee / Evans 2013 Savannah Savannah Christmas Moultrie 2013 12 Years a Slave 12 Years a Slave Solomon Northup 2014 Half of a Yellow Sun Half of a Yellow Sun Odenigbo 2015 Z for Zachariah Z for Zachariah Loomis 2016 Doctor Strange Doctor Strange Karl Mordo 2017 Maria Magdaleena Mary Magdalene Pietari 2018 Mestarietsivä Sherlock Gnomes Sherlock Gnomes tohtori Gnome Watson (äänirooli) 2019 Poika joka valjasti tuulen The Boy Who Harnessed the Wind Trywell Kamkwamba Leijonakuningas The Lion King Scar (äänirooli) Maleficent 2: Pahan valtiatar Maleficent: Mistress of Evil Conall The Elephant Queen The Elephant Queen kertoja 2020 The Old Guard The Old Guard Copley 2021 Locked Down Locked Down Paxton Infinite Infinite Ted 2022 Doctor Strange in the Multiverse of Madness Doctor Strange in the Multiverse of Madness Karl Mordo 2023 The Pod Generation The Pod Generation Alvy Novy 2024 Venom: The Last Dance Venom: The Last Dance Rex Strickland == Aiheesta muualla == * Luokka:Brittiläiset näyttelijät Luokka:BAFTA-palkinnon saajat Luokka:Olivier-palkinnon saajat Luokka:Vuonna 1977 syntyneet Luokka:Elävät henkilöt
Heinrich von Kittlitz

Vapaaherra Friedrich Heinrich von Kittlitz (16. helmikuuta 1799 Breslau–10. huhtikuuta 1874 Mainz) oli saksalainen taiteilija, meriupseeri, tutkimusmatkailija ja luonnontieteilijä. Kittlitz oli vanhaa preussilaista aatelia, vapaaherra. Kittlitz purjehti maapallon ympäri 1826–1829 venäläisessä Senjawin retkikunnassa, jonka johtajana toimi kapteeni Fjodor Petrovitsh Litke. Hän hankki Venäjän tiedeakatemian museolle 754 näytettä 314 lintulajista, mukaan lukien ainutlaatuisia yksilöitä lajeista, jotka myöhemmin kuolivat sukupuuttoon. Kittlitz matkusti Pohjois-Afrikkaan 1831 ystävänsä Eduard Rüppellin kanssa, mutta joutui palaamaan Saksaan heikentyneen terveydentilansa vuoksi. Tällä matkalla, odottaessaan laivaa Egyptissä, hän keräsi linnun, jolle myöhemmin annettiin nimeksi Kittlitz's Plover (afrikantylli, Charadrius pecuarius). Kittlitzin nimeämiä lintuja ovat muun muassa chilentinami (Nothoprocta perdicaria), kosraenhuitti (Porzana monasa) ja kosraenkottarainen (Aplonis corvina). == Teoksia == * Kupfertafeln zur Naturgeschichte der Vögel (Frankfurt 1832) * 24 Vegetationsansichten von den Küstenländern und Inseln des Stillen Ozeans (Wiesbaden 1845–1852) * Vegetationsansichten aus den westlichen Sudeten (Frankfurt 1854) * Naturszenen aus Kamtschatka * Bilder vom Stillen Ozean * Denkwürdigkeiten einer Reise nach dem russischen Amerika, nach Mikronesien und durch Kamtschatka (Gotha 1858) * Psychologische Grundlage für eine neue Philosophie der Kunst (Berl. 1863) * Schlußfolgerungen von der Seele des Menschen auf die Weltseele (Mainz 1873). Luokka:Saksalaiset ornitologit Luokka:Vuonna 1799 syntyneet Luokka:Vuonna 1874 kuolleet
Vihreiden ja maanviljelijöiden liitto

Vihreiden ja maanviljelijöiden liitto (, lyhennettynä ZZS) on latvialainen puolueliitto. Sen muodostaa kaksi puoluetta: Latvian maanviljelijöiden liitto (, LZS) ja Latvian vihreä puolue (, LZP). Vihreiden ja maanviljelijöiden liitto perustettiin ennen Latvian parlamenttivaaleja 2002, ja se sai vaaleissa saeimaan 12 paikkaa sadasta. Maaliskuussa 2004 Latvian vihreän puolueen edustajasta Indulis Emsisistä tuli Latvian pääministeri. Puolueliitto jatkoi toimintaansa vuoden 2006 vaaleissa, jossa se sai 18 paikkaa saeimaan. Siitä tuli hallituspuolue ja Emsisistä tuli saeiman puhemies. Vuoden 2011 vaaleissa puolue sai 13 paikkaa ja nousi siten pienimpänä saeimaan. == Lähteet == Luokka:Latvian puolueet
Peter Morgan

Peter Morgan (s. 10. huhtikuuta 1963 Lontoo) on brittiläinen elokuvakäsikirjoittaja. Hänet tunnetaan muun muassa elokuvistaan The Deal (2003), The Queen (2006) ja The Last King of Scotland (2006). Hän on luonut televisiosarjan The Crown (2016–2023). Morgan sai Golden Globen vuonna 2007 elokuvasta The Queen ja vuonna 2008 televisioelokuvasta Longford. Hän on voittanut myös Baftan sekä ollut ehdolla Oscarin ja Emmyn saajaksi. Hänet on äänestetty sijalle 28. Telegraph-lehden 100. eniten Britannian kulttuuriin vaikuttaneen ihmisen listalla. == Yksityiselämä == Peter Morgan on puoliksi saksalainen ja puolalainen. Hän on naimisissa itävaltalaissyntyisen Lila Schwartzenbergin kanssa, ja heillä on kuusi lasta. Hänen isänsä Arthur Morgethau on saksanjuutalainen ja hänen äitinsä puolalainen. Paettuaan Isoon- Britanniaan natseja sodan jaloista he vaihtoivat nimekseen Morgan. == Lähteet == == Aiheesta muualla == * Luokka:Brittiläiset elokuvakäsikirjoittajat Luokka:Golden Globe -palkinnon saajat Luokka:Vuonna 1963 syntyneet Luokka:Elävät henkilöt
Souls of Black

Souls of Black on thrash metal -yhtye Testamentin julkaisema studioalbumi vuodelta 1990. Albumin kansikuvan on tehnyt William Benson. ==Kappalelista== *Kaikki kappaleet Testamentin kirjoittamina: # # # # # # # # # # == Kokoonpano == * Chuck Billy – laulu * Alex Skolnick – soolokitara * Eric Peterson – rytmikitara * Greg Christian – basso * Louie Clemente – rummut == Aiheesta muualla == * * Luokka:Vuoden 1990 albumit Luokka:Testamentin albumit
Hermann Burmeister

Carl Hermann Conrad Burmeister (15. tammikuuta 1807 Stralsund – 2. toukokuuta 1892 Buenos Aires) oli saksalainen luonnontieteilijä. Hän työskenteli maantieteen, geologian, kasvitieteen, lintutieteen, meribiologian, hyönteistieteen, eläintieteen, paleontologian ja meteorologian parissa. Burmeister opiskeli Greifswaldin yliopistossa 1826 alkaen ja 1827 alkaen Hallen-Wittenbergin yliopistossa, jonka eläintieteen professorina hän sitten toimi 1837–1861. Hän valmistui lääketieteen tohtoriksi 1829 väitöskirjalla De Insectorum Systemate Naturali ja filosofian tohtoriksi 1827 aiheesta Allgemeine Schilderung des Baues der Fische. Burmeister teki mittavat tutkimusmatkat Brasiliaan 1850–1852 ja Argentiinaan 1857–1860. Hän palasi Saksaan mukanaan eläintieteellisiä kokoelmia. 1861 hän muutti asumaan Argentiinaan. Burmeister nimesi suuren määrän lajeja, muun muassa pensastinamin (Nothoprocta cinerascens). Hänen kunniakseen on nimetty pensaskäärmekurki (Chunga burmeisteri), kirviskolibri (Microstilbon burmeisteri) ja lehtinapsija (Phyllomyias burmeisteri).BirdLife Suomi Burmeisterin nimeämien kasvien tieteellisissä nimissä käytetään sen jälkeen liittettävää auktorilyhennettä Burmeist.. ==Teoksia== * Grundriss der Naturgeschichte (Berliini 1833) * Zoologischer Handatlas (Berliini 1835–1843) * Handbuch der Entomologie (Berliini 1832–1855) * Genera insectorium (Berliini 1838–1846) * Geschichte der Schöpfung (Leipzig 1843) * Die Organisation der Trilobiten (Berliini 1843) * Die Labyrinthodonten (Berliini 1849–1850) * Der fossile Gavial von Boll (Halle 1854) * Reise nach Brasilien (Berliini 1853) * Landschaftliche Bilder Brasiliens (Berliini 1853) * Systematische Übersicht der Tiere Brasiliens (Berliini 1854–1856) * Erläuterungen zur Fauna Brasiliens (Berliini 1857) * Reise durch die La Plata-Staaten (Halle 1861) * Physikalische Beschreibung der Argentinischen Republik (Buenos Aires ja Halle 1875) * Die fossilen Pferde der Pampasformation (Buenos Aires ja Halle 1875) ==Lähteet== == Aiheesta muualla == * * * Luokka:Saksalaiset lääkärit Luokka:Saksalaiset kasvitieteilijät Luokka:Saksalaiset ornitologit Luokka:Saksalaiset eläintieteilijät Luokka:Saksalaiset entomologit Luokka:Saksalaiset maantieteilijät Luokka:Saksalaiset geologit Luokka:Saksalaiset tutkimusmatkailijat Luokka:Vuonna 1807 syntyneet Luokka:Vuonna 1892 kuolleet
Kumariini

Kumariini on heterosyklinen yhdiste. Se on palavaa, huoneenlämmössä (20 °C) olomuodoltaan väritöntä, hiutalemaista ainetta, jolla on tunnusomainen miellyttävä tuoksu. Sen kemiallinen kaava on C9H6O2. Kumariinista käytetään myös nimityksiä 1,2-bentsopyroni ja 2H-1-bentsopyran-2-oni. == Esiintyminen kasveissa == Kumariinia esiintyy erittäin monissa kasveissa ja niiden haihtuvissa öljyissä. Kumariinia sisältäviä kasveja ovat esimerkiksi kassiakaneli, tuoksusimake, liperi, tuoksumatara, veikselinkirsikka ja tonkapapu. Sitä kutsutaan myös tonkakamferiksi. Kanelissa kumariinia on yleensä 2–3 painopromillea, mutta enimmillään sitä voi olla jopa 6–7 promillea. Yhdistettä esiintyy myös kukkien tuoksuissa sekä semiokemikaalina eliöiden viestinnässä. Kaakkois-Euroopassa, erityisesti Kreikassa, Kyproksella ja Etelä-Bulgariassa makeiden leivonnaisten maustamiseen käytetään mahlebi- nimistä maustetta, jossa on kumariinia. Mausteen kumariinipitoisuus on noin 0,5 promillea. Sitä saadaan veikselinkirsikan siemenistä. Veikselinkirsikka kasvaa Lähi-idässä ja Itä- ja Keski-Euroopassa. Kumariinia käytetään miellyttävän tuoksunsa vuoksi hedelmäesanssien valmistukseen ja hajuaineena. Kumariini antaa maun puolalaiselle Żubrówka-yrttivodkalle, jonka maku tulee pullossa olevasta lännenmaarianheinän korresta. == Ympäristö- ja terveysvaikutukset == Lyhytaikainenkin altistuminen aineelle voi ärsyttää ihoa. Pidempiaikainen tai toistuva altistuminen aineelle saattaa altistaa syövälle. Euroopan elintarviketurvallisuusviranomainen (EFSA) on todennut kumariinin olevan maksalle myrkyllinen aine (hepatotoksinen) ja suosittelee kumariinille siedettävän päiväsaannin rajaksi 0,1 mg ruumiin painokiloa kohden vuorokaudessa. Kanelin säännöllinen käyttö ei siksi ole suositeltavaa, sillä lapsille pienetkin annokset voivat olla haitaksi. Harvinainen ja kalliimpi ceyloninkaneli (Cinnamomum zeylanicum) sisältää kumariinia huomattavasti vähemmän.Elintarviketurvallisuusvirasto: Kanelin kumariini == Katso myös == * Furanokumariinit * 4-hydroksikumariini * Kymariini == Lähteet == == Aiheesta muualla == * Kanelin kumariini – Ruokavirasto * * Liber Herbarum II: Kumariinia sisältäviä kasveja * PubChem: Coumarin * Human Metabolome Database: Coumarin * DrugBank: Coumarin * Toxin and Toxin Target Database (T3DB): Coumarin * Kyoto Encyclopedia of Genes and Genomes (KEGG): Coumarin * ChemBlink: Coumarin * Dr. Duke's Phytochemical and Ethnobotanical Databases: Coumarin * Pherobase: Floral Compound - coumarin * Pherobase: Semiochemical - coumarin Luokka:Laktonit Luokka:Kasvimyrkyt Luokka:Ärsyttävät kasvimyrkyt Luokka:Seulonnan keskeiset artikkelit
Sorella Englund

Sorella Englund (s. 23. joulukuuta 1945 Helsinki) on suomalainen balettitanssija, joka on tehnyt uran Tanskan kuninkaallisessa baletissa. Hän on kansainvälisesti arvostettu pedagogitähti. Englund opiskeli balettitanssijaksi Suomen Kansallisoopperan balettikoulussa ja sai kiinnityksen Suomen Kansallisbalettiin 1964. Hän siirtyi vuonna 1966 Tanskan kuninkaalliseen balettiin, jossa hän nousi soolotanssijaksi vuonna 1970 ja karaktääritanssijaksi 1993. Tanssiuran jälkeen hän on toiminut opettajana ja koreografina. Sen lisäksi, että Englund työskentelee Kööpenhaminassa, hän on vieraillut säännöllisesti Torontossa Canada's National Ballet Schoolissa sekä Bostonin baletissa. Keväällä 2010 Englund vieraili Suomen Kansallisoopperassa noita Madgen roolissa La Sylphide -baletissa. Hurjan Madge-noidan luonnerooli on hänelle tärkeä sen vuoksi, että hän palasi Madgen roolissa tanssiin ensi kerran sen jälkeen kun hän oli 33-vuotiaana saanut sydäninfarktin. Englund palkittiin Pro Finlandia -mitalilla vuonna 1976. Vuonna 1996 hän sai Tanskan näyttelijäliiton 100 000 kruunun palkinnon ensimmäisenä tanssijana. Englundin isä on säveltäjä Einar Englund ja sisar laulaja Irina Milan. ==Lähteet== *Ballerina Gallery ===Viitteet=== Luokka:Suomalaiset balettitanssijat Luokka:Suomalaiset balettipedagogit Luokka:Pro Finlandia -palkitut Luokka:Vuonna 1945 syntyneet Luokka:Elävät henkilöt
Lasse Wager

Lars Randmo "Lasse" Wager (15. helmikuuta 1896 Sundsvall, Ruotsi – 7. maaliskuuta 1986 Helsinki) oli suomenruotsalainen oopperalaulaja (bassoSuomen kulttuurirahasto, viitattu 5.1.2013), näyttelijä ja taidemaalari. Lasse Wager oli alkujaan Ruotsissa syntynyt norjalaistaustainenMeteli.net, viitattu 5.1.2013 ja toimi myös suomenruotsalaisissa teattereissa. Hän kuului Suomen Kansallisoopperan solistikuntaan. Hän opiskeli 1909–1913 Viipurin piirustuskoulussa ja sen jälkeen useita vuosia ulkomailla. Oopperadebyyttinsä hän teki Dijonissa.Lasse Wager, Uppslagsverket Finland, viitattu 5.1.2013 Lasse Wagerin kolmen elokuvan mittainen elokuvaura alkoi suunnilleen samoihin aikoihin kuin hänen Leif-pojallaan. Viimeisen elokuvaroolinsa Lasse Wager teki vuonna 1960. Wagerille myönnettiin Pro Finlandia -tunnustus vuonna 1953. Lasse Wagerin puoliso oli toimittaja Elsa KillengreenLeif Wagerin muistokirjoitus, Kava.fi, viitattu 5.1.2013. == Filmografia == *Onni pyörii (1942) *Rosvo-Roope (1949) *Justus järjestää kaiken (1960) ==Lähteet== Luokka:Suomalaiset oopperalaulajat Luokka:Suomalaiset bassot Luokka:Suomalaiset teatterinäyttelijät Luokka:Suomalaiset taidemaalarit Luokka:Suomenruotsalaiset laulajat Luokka:Pro Finlandia -palkitut Luokka:Vuonna 1896 syntyneet Luokka:Vuonna 1986 kuolleet
ASRAD-R

pienoiskuva|ASRAD-R eli ItO 2005 -ilmatorjuntaohjusjärjestelmä Unimog 5000 -maastokuorma-autoalustalla kalustoesittelyssä sotilasvalapäivänä Karjalan Prikaatissa helmikuussa 2010. ASRAD-R (Advanced Short Range Air Defence System - RBS) on lyhyen kantaman ilmatorjuntaohjusjärjestelmä. Järjestelmää käyttää muun muassa Suomen Puolustusvoimat joka on nimennyt sen ItO 2005:ksi. Järjestelmän kantama on 8 kilometriä ja pystyulottuvuus 5 kilometriä. == Järjestelmä == Järjestelmään kuuluu Saksalaisen RDE:n valmistama ohjustorni, sveitsiläisen Oerlikon Contravesin valmistama johtamisjärjestelmä, ruotsalaisen Saab Bofors Dynamicsin valmistamat Bolide- ilmatorjuntaohjukset ja niin ikään ruotsalaisen Ericsson Microwave Systemsin valmistama HARD 3D -ilmavalvontatutka. Lisäksi järjestelmää on mahdollista käyttää kannettavalla ampumalaitteella, RBS-70:llä. Ampumalaite on Saab Bofors Dynamicsin valmistama. Järjestelmää voidaan käyttää kaikissa valaistusolosuhteissa ja sen tutka pystyy havaitsemaan kohteen jopa 20 kilometrin päästä. HARD 3D -tutkaa on hyvin vaikea havaita nykyaikaisilla tiedusteluvastaanottimilla, koska se on LPI-tutka. Tutkalla havaittu kohde siirretään seurantasensorille, jona voidaan käyttää lämpökameraa tai CCD-televisiokameraa. Seurantajärjestelmä ja laser- etäisyysmittari laskevat tuhoamisvyöhykkeen, jolle tullutta kohdetta ammutaan Bolide-ohjuksella. Ohjus hakeutuu kohteeseen laser-säteen seurannalla. Ohjuksen korjauskomentojen vastaanotin on ohjuksen takaosassa, joten ohjuksen häiritseminen on mahdotonta nykyään käytössäolevilla häirintäjärjestelmillä. Ohjus räjähtää ennen kohteeseen törmäystään herätesytyttimen avulla. Järjestelmän ohjus on erittäin tehokas panssaroituja rynnäkkökoneita ja taisteluhelikoptereita vastaan, koska siinä on taistelulatauksen lisäksi suunnattu räjähdysvaikutus. Yksikön järjestelmät voidaan liittää yhteiseen viestiverkkoon, joka mahdollistaa tehokkaan taistelutekniikan ja ilmatilanne tietojen välittämisen toisille yksiköille. == Käyttö Suomessa == Suomen Puolustusvoimat hankki ASRAD-R-järjestelmän valmiusyhtymien käyttöön vuonna 2002. Suomi hankki neljä ilmatorjuntaohjuspatteria eli yhteensä 16 ohjuslavettia. Suomessa ohjuslavetit on sijoitettu kevyiden Unimog 5000 -kuorma-autojen lavalle, joten niiden liikkumisnopeus on vähintäänkin muiden mekanisoitujen joukkojen tasoa. Sodanajan kokoonpanossa patterit on tarkoitus sijoittaa pääkaupunkiseudun ja kolmen valmiusyhtymän käyttöön. == Katso myös == * Crotale NG * BUK M1 == Lähteet == * Luokka:Ilmatorjuntaohjukset
Jessica Stam

Jessica Stam tai pelkästään Stam (s. 23. huhtikuuta 1986 Ontario, Kanada) on kanadalainen huippumalli. == Elämä == Stam eli lapsuutensa farmilla kuuden sisaruksensa ja vanhempiensa kanssa. Hän oli uskonnollinen ja unelmoi hammaslääkärin ammatista. Hän aloitti mallin työt 16-vuotiaana sen jälkeen, kun mallitoimistolle työskentelevä Michéle Miller oli nähnyt hänet kahvilassa. Stam on seurustellut Red Hot Chili Peppers -yhtyeen solisti Anthony Kiedisin, Harrison Fordin pojan Malcolmin ja DJ Adam Goldsteinin kanssa. == Ura == Stam on esiintynyt näytöksissä, kampanjoissa ja mainoksissa useille muotimaailman huippunimille, kuten Marc Jacobs, Anna Sui, Vera Wang, Valentino, Miu Miu, Gucci, Prada, Dolce & Gabbana, Versace, Christian Dior ja Roberto Cavalli. Toukokuussa 2007 Stam esiintyi American Voguen kannessa yhdessä Sasha Pivovarovan, Agyness Deynin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleeraattiin muodin 10 seuraavaksi supertähdeksi (The World's Next Top Models... Fashion's 10 Mew Superstars). Tällä hetkellä Stam on tunnetun models.com -sivuston Models Top 50 -listan sijalla 5. Hänet listattiin heinäkuussa 2007 myös maailman 15. eniten tienaavaksi malliksi (1,5 miljoonaa viimeisen 12 kuukauden aikana). == Ulkonäkö == Stam on 178 senttimetriä pitkä ja hänen tunnusmerkkinsä ovat hänen silmänsä. Hänen hiuksensa ovat vaaleat ja silmät siniset. Stam on myös yksi malleista, jotka tunnetaan nukkemaisista ja keijukaismaisista kasvoistaan. Muita hänen tapaisiaan keijukaiskasvoja ovat Gemma Ward, Heather Marks, Lily Cole, Caroline Trentini, Lisa Cant ja Devon Aoki. Luokka:Kanadalaiset mallit Luokka:Vuonna 1986 syntyneet Luokka:Elävät henkilöt